   ڪراچي (ويب ڊيسڪ) قومي ڪرڪيٽ ٽيم جي اڳوڻي ڪپتان شاهد آفريدي چيو آهي ته نئون پاڪستان تڏهن ٺهندو، جڏهن هتان جا ماڻهو تعليم يافته هوندا. ڪراچي جي هڪ نجي يونيورسٽي ۾ تقريب کي خطاب ڪندي شاهد آفريدي چيو ته ڪنهن به ملڪ جي ترقي تعليم کانسواءِ ممڪن ناهي، نئون پاڪستان تڏهن ٺهندو، جڏهن هتان جا ماڻهو تعليم يافته هوندا، پنهنجي فائونڊيشن ذريعي به تعليم تي ڪم ڪري رهيو آهيان. هن وڌيڪ چيو ته رڳو هڪ ميچ جي بنياد تي ڇوڪرن کي ٽيم ۾ شامل نه ڪرڻ گهرجي، ڪرڪيٽ کي ايترو آسان نه بڻايو، ڪورونا وائرس ۾ پي سي بي احتياط ڪيو پر پي ايس ايل ملتوي نه ٿيڻ گهرجي ها.